stanford-oval/wikipedia huggingface dataset:
Parkkisumakki

| Parkkisumakki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Sumakkikasvit Anacardiaceae
Suku::  Nystysumakit Rhus
Laji::  coriaria
Kaksiosainen nimi
 Rhus coriaria  L. 
Katso myös
   Parkkisumakki Wikispeciesissä   Parkkisumakki Commonsissa 
Infobox OKVirheellinen NIMI-arvoIUCN-testi OK: 
Parkkisumakki eli välimerensumakki (Rhus coriaria) on sumakkikasveihin kuuluva kasvi, joka kasvaa Välimeren ympäristössä ja Lähi-idässä.
Parkkisumakki on alle kolme metriä korkea pensas tai pieni lehtipuu. Sen lehdet muodostuvat 6–8 parista soikeita lehdyköitä. Valkoiset kukat muodostavat terttuja oksien päihin. Hedelmät ovat kypsinä tummanpunaiset ja niiden sisällä on yksi siemen. Hedelmissä ja lehdissä on tanniinia ja flavonoideja.
Murskatut sumakinhedelmät ovat Lähi-idässä suositun Za’atar-mausteseoksen pääasiallinen ainesosa.
Pekka Nebelung

Pekka Nebelung
Pekka Nebelung (s. 9. huhtikuuta 1979 Biberach an der Riss, Länsi-Saksa) on suomalais-saksalainen muusikko.
Nebelung oli Tangomarkkinoiden semifinalisti vuonna 2002. Lisäksi hän on voittanut King Karaoke -kilpailun, jossa hän oli myös yleisön suosikki. Suomen tähti -kilpailussa hän sijoittui toiseksi vuonna 2003. Hän oli Tangomarkkinoiden finalistien varasijalla vuonna 2003. Hän julkaisi singlen Rakkautta riittää vuonna 2006. Nebelung on voittanut Lahden valtakunnallisen puhallinkilpailun trumpettisarjan vuosina 1994 ja 1997.
Hän on toiminut trumpetistina Turun kaupunginorkesterissa, Deutsche kammerphilharmonie Bremenissä js Kaartin soittokunnassa. 
Nebelung on opiskellut trumpetinsoittoa Turun konservatoriossa, Palmgren-konservatoriossa, Turun taideakatemiassa ja Sibelius-Akatemiassa opettajinaan Reijo Borman, Erkki Karjalainen, Jouko Harjanne ja Juhani Listo.
Pekka Nebelung opiskelee Jyväskylän yliopistossa musiikkikasvatusta. Hän toimi opettajana ja musiikkiteatterilinjan johtajana Kaarinan lukiossa joulukuuhun 2017 asti.
Hän on johtanut Forssan mieskuoroa, KaMu-kuoroja, VTT:n Sointua, sekä lauluyhtye Pavanea. Lisäksi Nebelung toimii Viihdekuoroliitto ry:n puheenjohtajana.  Kaarinalainen KaMu-kuorot valittiin Yleisradion vuoden nuorisokuoroksi kaudelle 2017–2018.
Paula Cale

Paula Korologos Cale (s. 2. kesäkuuta 1970) on yhdysvaltalainen näyttelijä. Hänet tunnetaan parhaiten Joanie Hansenin roolista televisiosarjassa Vain yksi elämä.
Cale syntyi perheensä kolmesta lapsesta nuorimpana. Hän on etnisiltä juuriltaan kreikkalainen ja uskoltaan mormoni. Hänen isänsä Tom C. Korologos (s. 1933) on Yhdysvaltain entinen suurlähettiläs Belgiaan; äiti Joy kuoli syöpään vuonna 1997.
Langley High Schoolista päästyään Cale opiskeli vuoden ajan opettajaksi Vanderbiltin yliopistossa ennen siirtymistään Chicagoon DePaulin yliopistoon, jossa hän opiskeli näyttelemistä. Hän oli vuosina 1995–1999 naimisissa Bennett Calen kanssa ja meni vuonna 2006 naimisiin Michael Lisben kanssa.
Aiheesta muualla

Paula Cale Internet Movie Databasessa. (englanniksi)
Paula Blackton

| Paula Blackton |
| --- | --- |
 Paula Blackton vuonna 1912.
Henkilötiedot
Syntynyt: 1. elokuuta 1881 Atlanta, Georgia
Kuollut: 27. maaliskuuta 1930 (48 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä, käsikirjoittaja ja ohjaaja
Puoliso:  J. Stuart Blackton
Näyttelijä
Taiteilijanimet:  Mrs. J. Stuart Blackton, Paula Dean, Paula Hilburn
Aiheesta muualla
IMDb
Paula Blackton, o.s. Hilburn (1. elokuuta 1881 Atlanta, Georgia – 27. maaliskuuta 1930 Los Angeles, Kalifornia) oli yhdysvaltalainen näyttelijä. Hän tuli tunnetuksi 1910-luvun lopun mykkäelokuvista, joiden joukossa ovat The Diary of a Puppy (1917) ja The Littlest Scout (1919). Jälkimmäisen hän myös itse ohjasi ja käsikirjoitti.
Georgian osavaltiossa syntynyt Blackton kuoli Los Angelesissa, Kaliforniassa. 48-vuotiaaksi elänyt näyttelijä on haudattu Hollywood Forever Cemeteryyn.
Blackton oli naimisissa elokuvaohjaaja J. Stuart Blacktonin kanssa. Heidän avioliitostaan syntyivät lapsinäyttelijät Violet Virginia ja Charles Stuart Blackton.
Aiheesta muualla

Kuvia tai muita tiedostoja aiheesta Paula Blackton Wikimedia Commonsissa
Paula Blackton Internet Movie Databasessa. (englanniksi)
Sotkamon Makasiinimuseo

| Sotkamon Makasiinimuseo |
| --- | --- |
 Museo kesällä 2020
Tyyppi:  Paikallismuseo, museo 
Osoite:  Sopalantie 1, 88600 Sotkamo  
Sijainti:  Sotkamo 
Perustettu:  1951
Ylläpitäjä:  Sotkamo-Seura ry
Kotisivut:  https://sotkamoseura.fi
Koordinaatit:  64°07′48″N, 28°24′32″E
 fiSotkamon Makasiinimuseo 
   
Sotkamon kruununmakasiini ja pitäjänmakasiini muodostavat yhdessä Sotkamon kotiseutumuseon. Kruununmakasiini on kunnostettu varsinaiseksi näyttelytilaksi, joka käsittää noin 1000 esinettä menneiltä vuosisadoilta aina nykypäivään saakka. Museossa on näytillä koulunkäyntiin ja tervanpolttoon liittyvää esineistöä, kuparisepän sekä suutarin työkaluja ja erikoisuutena Sotkamon vanhan pappilan piispan kamarista tuotu vessanpönttö. Pitäjänmakasiini on harvinainen yksilö, sillä sen sisätilat ovat säilyneet viljalaareineen alkuperäisessä kunnossa.
Rakennukset

Kruununmakasiini, rakennettu 1800-luvun alkukymmenillä
Pitäjänmakasiini, rakennettu 1840-luvulla
Valokuvia

Etualalla kruununmakasiini ja takana pitäjänmakasiini
Näyttely
Makasiinimuseo tammikuussa 2019
Pitäjänmakasiinin rakenteet ovat alkuperäisessä kunnossa
Esihistorian osasto
Kruununmakasiinin yläkerta
Aiheesta muualla

Sotkamo-Seuran ja Sotkamon Makasiinimuseon nettisivut
Kainuun paikallismuseoita ja kulttuuriympäristökohteita -portaali
Kuvia tai muita tiedostoja aiheesta Sotkamon Makasiinimuseo Wikimedia Commonsissa
Somethin’ Bad

| ”Somethin' Bad” Miranda Lambert ft>  Carrie Underwood |
| --- | --- | --- |

Singlen tiedot
 Albumilta: Platinum
 Julkaistu: 19. toukokuuta 2014
 Formaatti: Digitaalinen lataus
 Tuottaja(t): Frank Liddell Chuck Ainlay Glenn Worf
 Tyylilaji: Country rock
 Kesto: 02.49
 Levy-yhtiö: RCA Nashville Arista Nashville
Miranda Lambertin muut singlet
| ”Automatic” 2014 | ”Somethin' Bad” 2014 | ”Little Red Wagon” 2015 |
Carrie Underwoodin muut julkaisut
| ”See You Again” 2014 | ”Somethin' Bad” 2014 | ”Something in the Water” 2014 |
Somethin' Bad on yhdysvaltalaisten countrymusiikkiartistien Miranda Lambertin ja Carrie Underwoodin kappale. Kappaleen sanoittivat Chris DeStefano, Brett James sekä Priscilla Renea. Se julkaistiin Lambertin viidennen, Platinum-studioalbumin toisena singlenä. Kappaleen ensiesitys oli vuoden 2014 Billboard Music Awardsissa 18. toukokuuta 2014 ja tuli myyntiin seuraavana päivänä.
"Somethin' Bad" saavutti Billboard Hot Country Songs-listan kärjen, jonka myötä siitä tuli Underwoodin kolmastoista sekä Lambertin viides kyseisen listan kärjen saavuttanut single. Se on ensimmäinen listan kärjen saavuttanut kahden artistin esittämä kappale, jonka molemmat osapuolet ovat soolouralla olevia naisartisteja sitten vuonna 1994 julkaistun Reba McEntiren ja Linda Davisin kappaleen "Does He Love You".
Kaksikko saavutti 5. joulukuuta 2014 Grammy-ehdokkuuden kategoriassa "Paras country duo/joukkoesitys".
Käännös suomeksi
Partio (sotilasyksikkö)

Sotilasyksiköt
Armeijaryhmä / Rintama
Armeija
Armeijakunta
Divisioona
Prikaati
Rykmentti
Pataljoona/Patteristo
Komppania/Patteri
Joukkue/Jaos
Ryhmä
Partio
Taistelijapari
Partio on pieni sotilaallinen kokoonpano. Yleensä se on kooltaan ryhmää pienempi ja sen johtajana toimii alikersantti, korpraali tai muu sotamiestä vastaava miehistön arvoinen sotilas. Partio voi kuulua joko ryhmään tai suoraan joukkueeseen. Tyypillisesti partioita käytetään suorittamaan jotain erityistehtävää, esimerkiksi tiedustelua, panssarintorjuntaa, tulenjohtoa tai vaikka kenttälääkintää.
Suomen puolustusvoimien tyypillinen partio on jääkärijoukkueen sinkopartio, johon Prikaati 2005 -kokoonpanossa kuuluu aliupseeri ja kaksi miehistön jäsentä. Vanhemmissa kokoonpanoissa partio on osa kolmatta jääkäriryhmää ja sitä johti kyseisen ryhmän aliupseerin arvoinen varajohtaja. Kaikilla partion miehillä on varustuksenaan raskas kertasinko. Toinen yleisesti käytetty partiotyyppi on tulenjohtopartio, johon kuuluu tulenjohtaja, tulenjohtoaliupseeri, tulenjohtomies sekä viestimies.
Partiota pienempi kokoonpano voi olla taistelijapari.
Starkin piirikunta (Ohio)

Starkin piirikunta on piirikunta Ohiossa, Yhdysvalloissa, jonka hallintokeskus ja suurin kaupunki on Canton.
Maantiede

Starkin naapuripiirikuntia ovat Portage pohjoisessa, Mahoning koillisessa, Columbiana idässä, Carroll kaakossa, Tuscarawas etelässä, Holmes lounaassa, Wayne lännessä ja Summit luoteessa.
Väestö

Piirikunnassa oli vuoden 2010 väestönlaskennassa 375 586 ihmistä. Etniset ryhmät jakautuvat valkoisiin, joita on 89,1%, mustiin (7,7%), alkuperäisamerikkalaisiin (0,3%) ja aasialaisiin (0,8%).
Kotitalouden mediaanitulo on 45 347 dollaria ja köyhyysrajan alapuolella oli 13,6% väestöstä 2007–2011 välisenä aikana.
Stark County Courthouse, Starkin piirikunta
Parlamentarismi

Parlamentarismi on valtion hallintojärjestelmä, joka on peräisin 1600-luvun Britanniasta. Parlamentarismin periaatteen mukaisesti päätöksiä toimeenpanevan hallituksen tulee nauttia lakia säätävän parlamentin luottamusta. Suomessa valtioneuvoston on siis nautittava eduskunnan luottamusta, joka mitataan välikysymys / epäluottamuslause-ehdotus / luottamusäänestyksen myötä. Parlamentarismi perustuu siihen, että kansan valitsema parlamentti pystyy kontrolloimaan hallitusta, jota kansa ei ole valinnut suoraan.
Parlamentarismissa parlamentti tekee hallitukselle välikysymyksiä, joilla hallituksen luottamus mitataan. Mikäli hallituksen politiikka ei nauti parlamentin luottamusta, hallitus on velvoitettu eroamaan. Tällaista parlamentarismiin kuuluvaa hallituksen kontrollointia ei ole presidentiaalisessa järjestelmässä. Toisin kuin presidentialistisessa järjestelmässä, parlamentarismissa ministerit ovat tavallisesti kansanedustajia. Parlamentaarisista maista osa on monarkioita, osa tasavaltoja. Parlamentaaristen maiden tapauksessa monarkian ja tasavallan ero on usein lähinnä muodollinen.
Parlamentarismi on peräisin Englannista ja on erityisesti Euroopalle ominainen hallintomuoto. Suomessa parlamentarismi tuli virallisesti voimaan Suomen itsenäistyessä vuoden 1917 lopussa.
Malliesimerkit

Parlamentaariset demokratiat voidaan jakaa kahteen tyyppiin:
Enemmistödemokratiaan perustuva järjestelmä on vallalla Euroopassa lähinnä Britanniassa, ja muualla esimerkiksi Kansainyhteisön maissa. Enemmistö- eli majoriteettidemokratiassa parlamenteille on ominaista keskustelun ristiriitaisempi sävy ja polarisoituneisuus. Usein enemmistödemokratiat ovat kaksipuoluejärjestelmiä, koska vaalijärjestelmä suosii suuria puolueita. Enemmistödemokraattisessa järjestelmässä toinen näistä puolueista saa vaalissa suuremman osan äänistä ja voi toteuttaa omaa ohjelmaansa. Parlamentin täysistunto on suhteellisesti tärkeämpi kuin valiokunnat. Enemmistödemokraattisia vaalitapoja ovat mm. plurariteettienemmistö ja Suomen presidentinvaalissa käytettävä kaksivaiheinen vaali. Enemmistödemokratiaa voidaan kritisoida tempoilevuudesta, sillä harjoitettava politiikka voi muuttua vahvastikin vaalien välillä.
Länsieurooppalaisessa konsensusdemokraattisessa mallissa (esimerkiksi Itävalta, Saksa ja Suomi) on useita puolueita ja ne joutuvat tekemään yhteistyötä. Konsensusdemokraattisissa maissa vaalitapa on usein suhteellinen. Usein käytettyjä tapoja ovat muun muassa D’Hondt tai Saint-Laguë. Parlamentin täysistunnon roolia heikentää konsensusdemokraattisissa maissa se, että kompromissit tehdään jo valiokunnissa ja täysistuntoon viedään valmis lakiesitys. Konsensusdemokratiaa voidaan kritisoida lehmänkaupoista ja ideologiattomuudesta, koska puolueiden on pakko tehdä yhteistyötä keskenään. Parlamentaarisen järjestelmän toteutus vaihtelee konsensusdemokratioissa sen mukaan, tarvitseeko hallitus parlamentin tuen ja minkälaisessa tilanteessa (jos ollenkaan) hallituksella on oikeus hajottaa parlamentti.
Parlamentarismin hyödyt

Parlamentarismi on demokratian toimivuuden kannalta kriittistä.kenen mukaan? Eräitä sen etuja demokraattiselle järjestelmälle ovat edustettavuus, joka toteutuu edustajien kautta joko maantieteellisesti tai muuten, hyväksyttävyys eli legitimiteetti, joka johtuu siitä, että jokaisella on oikeus asettua ehdolle ja alkaa muuttaa epäoikeudenmukaisina pitämiään lakeja sekä tehokkuus, koska jokaisen ei tarvitse ottaa kantaa jokaiseen asiakysymykseen.
Viimeaikainen Maailmanpankin tutkimus toteaa, että parlamentaristisissa järjestelmissä on vähemmän korruptiota.
Luettelo valtioista joilla on parlamentaarinen järjestelmä (ilman semipresidentiaalisia valtioita) > Yksikamarijärjestelmä

| Valtio | Parlamentti | Valtiomuoto |
| --- | --- | --- |
|  Albania | Kansalliskokous | tasavalta |
|  Bangladesh | Jatiyo Sangshad | tasavalta |
|  Botswana | parlamentti | tasavalta |
|  Bulgaria | Kansalliskokous | tasavalta |
|  Dominica | Kansalliskokous | tasavalta |
|  Islanti | Allting | tasavalta |
|  Irak | Kansalliskokous | tasavalta |
|  Israel | Knesset | parlamentaarinen demokratia |
|  Kirgisia | Korkein neuvosto | tasavalta |
|  Kosovo | Kansalliskokous | tasavalta |
|  Kreikka | parlamentti | tasavalta |
|  Kroatia | parlamentti | tasavalta |
|  Kuwait | Kansalliskokous | perustuslaillinen monarkia |
|  Latvia | Saeima | tasavalta |
|  Libya | Kansallinen kongressi | tasavalta |
|  Liettua | Seimas | tasavalta |
|  Luxemburg | Edustajankamari | perustuslaillinen monarkia |
|  Pohjois-Makedonia | kansalliskokous | tasavalta |
|  Malta | Edustajainhuone | tasavalta |
|  Mauritius | Kansalliskokous | tasavalta |
|  Moldova | Parlamentti | tasavalta |
|  Mongolia | Kansalliskokous | tasavalta |
|  Montenegro | Parlamentti | tasavalta |
|    Nepal | Kansalliskokous | liittotasavalta |
|  Norja | Suurkäräjät | perustuslaillinen monarkia |
|  Papua-Uusi-Guinea | Parlamentti | perustuslaillinen monarkia |
|  Ruotsi | Riksdag | perustuslaillinen monarkia |
|  Saint Kitts ja Nevis | Kansalliskokous | perustuslaillinen monarkia |
|  Saint Vincent ja Grenadiinit | Kansalliskokous | perustuslaillinen monarkia |
|  Samoa | Kansalliskokous | tasavalta |
|  Serbia | Kansalliskokous | tasavalta |
|  Singapore | Parlamentti | tasavalta |
|  Slovakia | Kansallinen neuvosto | tasavalta |
|  Sri Lanka | Parlamentti | tasavalta |
|  Suomi | Eduskunta | tasavalta |
|  Tanska | Folketinget  | perustuslaillinen monarkia |
|  Ukraina | Korkein rada | tasavalta |
|  Unkari | Kansalliskokous | tasavalta |
|  Uusi-Seelanti | parlamentti | perustuslaillinen monarkia |
|  Vanuatu | parlamentti | tasavalta |
|  Viro | Riigikogu | tasavalta |
Luettelo valtioista joilla on parlamentaarinen järjestelmä (ilman semipresidentiaalisia valtioita) > Kaksikamarijärjestelmä

| Valtio | Parlamentti | Ylähuone | Alahuone | Valtiomuoto |
| --- | --- | --- | --- | --- |
|  Alankomaat | Parlamentti | Senaatti | Edustajainhuone | perustuslaillinen monarkia |
|  Australia | parlamentti | senaatti | edustajainhuone | perustuslaillinen monarkia |
|  Antigua ja Barbuda | Parlamentti | Senaatti | Edustajainhuone | perustuslaillinen monarkia |
|  Bahama | Parlamentti | Senaatti | Kansalliskokous | perustuslaillinen monarkia |
|  Barbados | Parlamentti | Senaatti | Kansalliskokous | tasavalta |
|  Belize | Kansalliskokous | Senaatti | Edustajainhuone | perustuslaillinen monarkia |
|  Belgia | Parlamentti | senaatti | edustajainhuone | perustuslaillinen monarkia |
|  Bhutan | Parlamentti | Kansallisneuvosto | Kansalliskokous | perustuslaillinen monarkia |
|  Espanja | Parlamentti | Senaatti | Edustajainhuone | perustuslaillinen monarkia |
|  Etelä-Afrikka | Parlamentti | Provinssien neuvosto | Kansalliskokous | tasavalta |
|  Etiopia | Parlamentti | Kansallisneuvosto | Edustajainhuone | liittotasavalta |
|  Grenada | Parlamentti | Senaatti | Edustajainhuone | perustuslaillinen monarkia |
|  Intia | Parlamentti | Rajya Sabha | Lok Sabha | liittotasavalta |
|  Irlanti | Parlamentti | Senaatti | Edustajainhuone | tasavalta |
|  Britannia | Parlamentti | House of Lords | House of Commons  | perustuslaillinen monarkia |
|  Italia | Parlamentti | Senaatti | Edustajainhuone | tasavalta |
|  Itävalta | Parlamentti | liittoneuvosto | kansallisneuvosto | liittotasavalta |
|  Jamaika | Parlamentti | Senaatti | Edustajainhuone | perustuslaillinen monarkia |
|  Japani | Parlamentti | Ylähuone | Alahuone | perustuslaillinen monarkia |
|  Kambodža | Parlamentti | Senaatti | Kansalliskokous | perustuslaillinen monarkia |
|  Kanada | Parlamentti | Senaatti | Edustajainhuone | perustuslaillinen monarkia |
|  Malesia | Parlamentti | Senaatti  | Edustajainhuone | perustuslaillinen monarkia |
|  Pakistan | Parlamentti | Senaatti | Kansalliskokous | tasavalta |
|  Puola | Kansalliskokous | Senaatti | Sejm | tasavalta |
|  Romania | Parlamentti | Senaatti | Edustajainhuone | tasavalta |
|  Saint Lucia | Parlamentti | Senaatti | Kansalliskokous | perustuslaillinen monarkia |
|  Saksa | Parlamentti | Liittoneuvosto | Liittopäivät | liittotasavalta |
|  Slovenia | Parlamentti | Kansallisneuvosto | Kansalliskokous | tasavalta |
|  Sveitsi | Liittoneuvosto | Liittokokous | Kansalliskokous | valaliitto |
|  Thaimaa | Kansalliskokous | Senaatti | Edustajainhuone | perustuslaillinen monarkia |
|  Trinidad ja Tobago | Parlamentti | Senaatti | Edustajainhuone | tasavalta |
|  Tšekki | Parlamentti | Senaatti | Edustajainhuone | tasavalta |
Something to Swallow

| Something To Swallow Backyard Babies |
| --- | --- | --- |

Julkaisun tiedot
 Julkaistu: 1991
 Tyylilaji: hard rock, punk rock
muut julkaisut
| Bite & Chew 1991 | Something To Swallow 1991 | Diesel And Power 1992 |
Something to Swallow on ruotsalaisyhtye Backyard Babiesin julkaisema EP. Se julkaistiin vuonna 1991.
Kappalelista

Something to Swallow
Strange Kind of Attitude
Jucy Lucy
Like a Child
Kickin´ Up Dust
Starkki

Starkki Jyväskylässä
Starkki oli Suomessa toimiva rakennustarvikkeita myyvä ketju. Sillä oli 22 toimipistettä ja noin 1 000 työntekijää. Starkin omisti tanskalainen DT-Group, joka puolestaan kuuluu kansainväliseen Wolseley-konserniin. Vuonna 2012 Starkki oli Suomen 120:nneksi suurin yritys liikevaihdossa mitattuna.
Alkuvuodesta 2014 DT Group ilmoitti ostavansa myös Puukeskuksen. 1.8. Starkki- ja Puukeskus-yhtiöt sulautuvat Puukeskus Holding Oy:hyn. Tässä yhteydessä Puukeskus Holding Oy:n nimeksi muutettiin DT Finland Oy. Starkki ja Puukeskus jatkavat DT Finland Oy:n itsenäisinä toimialoina, joten brändinimet Starkki ja Puukeskus ovat edelleen käytössä. Yrityksen nimeksi tuli Stark.
Historia

Starkki on perustettu Viipurissa vuonna 1868 Starckjohann & Co -nimellä. 1990-luvun rakennuslaman seurauksena voimakkaasti kasvanut Starckjohann-Telko joutui yrityssaneeraukseen ja käytännössä Suomen Yhdyspankin haltuun.  Saneerauksessa Starckjohann-Telkon Starkki-toimiala yhtiöitettiin ja myytiin tanskalaiselle Danske Traelast A/S:lle (DT) vuonna 2000. Vuonna 2003 Danske Traelast puolestaan myytiin sijoitusyhtiö CVC:lle sekä toimivalle johdolle. Brittiläinen Wolseley Ltd osti DT-yhtiön vuonna 2008.
Aiheesta muualla

https://www.porssitieto.fi/poistuneet/starckjohann.shtml
Sometimes I Forget

| ”Sometimes I Forget” Agnes Carlsson |
| --- | --- | --- |

Singlen tiedot
 Albumilta: Dance Love Pop
 Julkaistu: 15. maaliskuuta 2010
 Tekijä(t): Agnes Hansson, S. Diamond, Agnes Carlsson
 Tuottaja(t): Agnes Hansson, Felix Persson, Märta Grauers
 Tyylilaji: pop
 Kesto: 03.42
 Levy-yhtiö: Roxy Recordings
Agnes Carlssonin muut singlet
| ”When You Tell the World You’re Mine” 2010 | ”Sometimes I Forget” 2010 | ”One Last Time” 2012 |
"Sometimes I Forget" on Agnes Carlssonin Dance Love Pop -albumin laulu. Sen ovat kirjoittaneet Anders Hansson, S.Diamond ja Agnes Carlsson.
Tausta

Sometimes I Forget on Ruotsissa vuonna 2008 julkaistun Dance Love Pop -albumilta julkaistu laulu. Kun I Need You Now julkaistiin Euroopassa kolmantena singlenä, Carlssonin ranskalainen levy-yhtiö päätti valita Sometimes I Forget -laulun Release Me ja On and On -singlejen seuraajaksi.
Pekka Mäntsälä

Pekka Ilmari Mäntsälä (28. helmikuuta 1937 Marttila – 23. joulukuuta 2023 Turku) oli suomalainen biokemisti. Hän toimi Turun yliopiston biokemian professorina 1984–2002.
Aiheesta muualla

Pekka Mäntsälän muistokirjoitus Helsingin Sanomissa
Papapanan kieli

| Papapana> Tiedot |
| --- | --- |
Alue:   Papua-Uusi-Guinea
Puhujia:  102 (2014)
Sija:  ei 100 suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  oseanialaiset kielet polynesialaiset kielet
ISO 639-3:  ppn
 Ohje 
Papapana on polynesialainen kieli, jota puhutaan Bougainvillen saarella, Papua-Uudella-Guinealla. Sen läheisiä sukulaiskieliä ovat mm. nehan ja salos, ja se lasketaan erittäin uhanalaiseksi. Vuonna 2014 papapanaa puhui vain 102 henkilöä, joista suurin osa on keski-iän ylittäneitä. Monet puhujista osaavat myös tok-pisinin kieltä.
Kielellä ei ole kirjallista muotoa.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisppea | e |  |  |
| Puoliavoin |  |  | ɔ |
| Avoin |  | a |  |
Lähde:
Fonologia > Konsonantit

|  | Bilabiaali | Alveolaari | Velaari | Glottaali |
| --- | --- | --- | --- | --- |
| Klusiili | p | b | t | d | k | g | ʔ |
| Nasaali | m | n | ŋ |  |
| Frikatiivi | β | s |  |  |
| Yksitäryinen tremulantti |  | ɾ |  |  |
| Approksimantti |  |  | w |  |
Lähde:
Sonia I. Seneviratne

| Sonia I>  Seneviratne |
| --- | --- |
 2015
Henkilötiedot
Syntynyt: 6. huhtikuuta 1974 (ikä 50) Lausanne, Sveitsi
Koulutus ja ura
Tutkinnot:  ETH Zürich MIT
Instituutti:  ETH Zürich
Tutkimusalue:  ilmaston ja maaperän vuorovaikutus
Aiheesta muualla
www.iac.ethz.ch/people/sonia
Sonia Isabella Seneviratne (s. 1974 Lausanne, Sveitsi) on sveitsiläinen ilmastotutkija, jonka erityisalaa ovat ilmaston ääri-ilmiöt ja maaperän ja ilmaston välinen vuorovaikutus. Hän on tutkinut kuiviin ja hellekausiin johtavia prosesseja, ja maanpeitteen muutosten yhteyksiä paikallisilmastoon ja ilmastonmuutokseen. Tutkimuksen välineinä hän käyttää ilmastomalleja, pintahavaintoja ja satelliittidataa. Hän julkaisi vuonna 2006 Nature-lehdessä artikkelin Land-Atmosphere Coupling and Climate Change in Europe, jossa kuvataan ensimmäistä kertaa, miten suuresti maaperän kuivuminen vaikuttaa helleaaltojen muodostumiseen Euroopassa - aiemmin oli ajateltu niiden johtuvan vain ilmakehän kiertoliikkeiden vaihtelusta.
Seneviratne on opiskellut ja työskennellyt Yhdysvalloissa ja Sveitsissä, missä hänellä on professuuri ETH Zürichissa vuodesta 2016.
Vuonna 2021, kun Reuters arvioi maailman tuhat vaikutusvaltaisinta ilmastotutkijaa, Seneviratne oli sijalla yhdeksän. Hän on ollut myös Thomson Reutersin listalla maailman viitatuimmista tutkijoista vuosina 2014-2020.
Seneviratne on kirjoittanut useita IPCC:n raportteja ja johtaa kuudennen arviointiraportin kirjoittamista.
Skonto FC

Skonto Futbola Klubs oli jalkapalloseura Latvian pääkaupungista Riiasta. Se voitti Latvian itsenäistymisen jälkeen vuodesta 1992 pelatun maan pääsarjan Virslīgan mestaruuden 13 kertaa peräkkäin, mutta jäi vuonna 2005 toiseksi. Vuonna 2010 seura voitti vielä yhden mestaruuden. Latvian cupin joukkue voitti kahdeksan kertaa. Seura meni konkurssiin vuonna 2016 jäätyään ilman lisenssiä talousvaikeuksien vuoksi. Latvian toisella sarjatasolla 1. līgassa pelaava RTU Futbola centrs otti haltuunsa osan seurasta ja on esiintynyt vuodesta 2017 alkaen nimellä RTU FC/Skonto Academy.
Saavutukset

14 Latvian mestaruutta: 1992–2004, 2010
8 Latvian cup-mestaruutta: 1992, 1995, 1997, 1998, 2000–2002, 2012
Latvian SNT:n mestaruus 1991
Entisiä pelaajia

Marians Pahars
Māris Verpakovskis
Aleksandrs Koliņko
Igors Stepanovs
Vitalijs Astafjevs
Andrejs Rubins
Mihails Zemlinskis
Aiheesta muualla

Virallinen sivu (Arkistoitu – Internet Archive)